มันนี่ทูเดย์
ออมสินออกเงินฝากเพื่อเรียกพิเศษดอกเบี้ย 2.50%
19 ม.ค. 2558

ออมสินออกเงินฝากเพื่อเรียกพิเศษดอกเบี้ย 2.50% 
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารออกเงินฝากเผื่อเรียกพิเศษ 15 เดือน และเงินฝากเผื่อเรียกพิเศษ 5 เดือน เปิดรับฝากตั้งแต่วันนี้-31 มี.ค. 2558 สำหรับเงินฝากเผื่อเรียกพิเศษ 15 เดือน กำหนดอัตราดอกเบี้ย Step Up เดือนที่ 1–3 = 1.00% ต่อปี เดือนที่ 4-8 = 1.50% ต่อปี เดือนที่ 9-13 = 2.20% ต่อปี และเดือนที่ 14-15 = 8.00% ต่อปี คิดเป็นอัตราดอกเบี้ยเฉลี่ย 2.50% ต่อปี (เทียบเท่าเงินฝากประจำ 2.94% ต่อปี)  เปิดรับฝากสำหรับบุคคลธรรมดาอายุตั้งแต่ 7 ปีขึ้นไป และนิติบุคคลทุกประเภท แต่ผู้ฝากบุคคลธรรมดาจะได้รับการยกเว้นภาษี โดยเปิดบัญชีขั้นต่ำ 1 หมื่นบาท ฝากเพิ่มครั้งละไม่ต่ำกว่า 1,000 บาท และฝากได้สูงสุดไม่เกินรายละ 5 ล้านบาท คำนวณดอกเบี้ยเป็นรายวัน ลงรับดอกเบี้ยทุกเดือน
ขณะที่เงินฝากเผื่อเรียกพิเศษ 5 เดือน กำหนดอัตราดอกเบี้ย 2.10% ต่อปี (เทียบเท่าเงินฝากประจำร้อยละ 2.47% ต่อปี) เปิดรับฝากสำหรับบุคคลธรรมดาอายุตั้งแต่ 7 ปีขึ้นไป และนิติบุคคลทุกประเภท แต่สำหรับผู้ฝากบุคคลธรรมดาจะได้รับยกเว้นภาษีเช่นกัน โดยเปิดบัญชีขั้นต่ำ 1 หมื่นบาท ฝากเพิ่มครั้งละไม่ต่ำกว่า 1,000 บาท และฝากได้สูงสุดไม่เกินรายละ 5 ล้านบาท คำนวณดอกเบี้ยเป็นรายวัน ลงรับดอกเบี้ยเมื่อครบกำหนด